Da det i 2015 ble kjent at en lokal redaksjonskomité hadde gitt Victor Norman oppdraget med å skrive Risørs historie, brøt det ut stor debatt om hvorvidt valget av Norman var det rette. Argumenter som ble anført i den til tider svært ampre debatten, var dels at Norman ikke var faghistoriker, dels at han kom fra en familie som hadde vært blant Risørs «ledende familier» gjennom flere generasjoner, og derfor var å anse som uskikket for jobben.